ഒഫീലിയ

യുറാനസിന്റെ ഉപഗ്രഹമാണ് ഒഫീലിയ. 1986 ജനുവരി 20-ന് വോയേജർ 2 എടുത്ത ചിത്രങ്ങളിൽ നിന്നാണ് ഇത് കണ്ടെത്തിയത്. യുറാനസിൽ നിന്നും 53,000 കി.മീ. അകലെയാണു ഇതിന്റെ ദൂരം. ഇതിന് യുറാനസിനെ   ഒരു പ്രദക്ഷിണം വയ്ക്കാൻ 9 മണിക്കൂർ സമയം വേണം. പ്രദക്ഷിണപഥം മധ്യരേഖാതലത്തിന് സമാന്തരവും വൃത്താകൃതിയിലുള്ളതുമാണ്. വില്യം ഷേക്സ്പിയറിന്റെ ഹാംലെറ്റ് എന്ന നാടകത്തിലെ പോളോണിയസിന്റെ മകളായ ഒഫേലിയയുടെ പേരിൽ അറിയപ്പെടുന്ന ഈ ഉപഗ്രഹം യുറാനസ് VII എന്നും അറിയപ്പെടുന്നു.

32 കി.മീറ്ററാണ് ഇതിന്റെ വ്യാസം. ആന്തരികഘടന, രാസഘടന, സാന്ദ്രത തുടങ്ങിയവയുടെ വിശദാംശങ്ങളൊന്നും നമുക്കറിഞ്ഞുകൂടാ. ഇതും എപ്സിലോൺ വലയത്തിന്റെ ഒരു ഇടയ ഉപഗ്രഹമാണ്. സാമീപ്യം കൊണ്ടുണ്ടാകുന്ന ഗുരുത്വാകർഷണബലം മൂലം വേഗം കുറഞ്ഞ് ഭാവിയിൽ മാതൃഗ്രഹത്തിലേക്ക്  ഉടഞ്ഞു വീഴാനോ ചുറ്റും വലയമായി തീരുവാനോ ഉള്ള സാധ്യത ഇതിനുണ്ട്.

 അവലംബം 

കുറിപ്പുകൾ

വർഗ്ഗം:യുറാനസിന്റെ ഉപഗ്രഹങ്ങൾ